Publication: Magyar Közlöny
Issue: MK-2011-140 (Year: 2011, Number: 140)
Era: contemporary
Section: 11. melléklet a 2011. évi CLVI. törvényhez
Paragraph Index: 2614

2. Az Art. 2. számú melléklet I./Határidõk/2. pont b) alpontja helyébe a következõ rendelkezés lép: (2. Az általános forgalmi adó) „b) Az éves bevallásra kötelezett adózó év közben negyedévenkénti, a negyedévenként bevallásra kötelezett adózó a havonkénti elszámolás és bevallás engedélyezését kérheti. Az adóhatóság a gyakoribb elszámolást – az adóév végéig – különösen abban az esetben engedélyezheti, ha az adózó beszerzéseit terhelõ levonható elõzetesen felszámított forgalmiadó-kulcs magasabb az áthárított forgalmiadó-kulcsnál, illetõleg az adózó beruházást valósít meg. Az adóhatóság megtagadja az engedély kiadását, ha az adózó a kérelem benyújtását megelõzõ két évben – adószám felfüggesztés hatálya alatt állt vagy adószámát a felfüggesztést követõen törölték, vagy – bevallási, bejelentési és adatszolgáltatási kötelezettségét nem teljesítette, – az adóhatóság – számla-, nyugtakibocsátási kötelezettség elmulasztása, be nem jelentett alkalmazott foglalkoztatása, ellenõrzés akadályoztatása miatt – jogerõsen mulasztási bírsággal sújtotta, – legalább három alkalommal székhelyet változtatott, – szerepel(t) az 55. § (3) bekezdése vagy (5) bekezdése alapján közzéteendõ adózói listán, – 25 millió forintot elérõ vagy azt meghaladó összegû adótartozás miatt végrehajtási eljárás folyt/folyik ellene. Amennyiben a kérelmezõ gazdasági társaság a kérelem benyújtását megelõzõ két éven belül alakult, az elõzõekben felsoroltakon kívül, a kérelmet az adóhatóság elutasítja abban az esetben is, ha a társaság tagja vagy vezetõ tisztségviselõje az adó végrehajtásához való jog elévülési idején belül jelentõs adóhátralékkal rendelkezõ és/vagy azzal megszûnõ más adóalany vezetõ tisztségviselõje, tagja vagy az volt. A gyakorított elszámolás évközi engedélyezése esetén az engedély szerinti bevallási kötelezettségre áttérést megelõzõ, bevallással le nem zárt idõszakra vonatkozó adókötelezettséget meg kell állapítani, be kell vallani, meg kell fizetni.”

Source: https://magyarkozlony.hu/hivatalos-lapok/d02290c676d6af915d296b78c53b86b5449736bf/dokumentumok/0208418ecf1c0f06c26d14cc335968b877540082/letoltes